Iuniperus Serra
Iuniperus Serra Res apud Vicidata repertae: Nativitas: 24 Novembris 1713; Casa del Beat Juníper Serra Obitus: 28 Augusti 1784; Mission San Carlos Borromeo de Carmelo Patria: Corona Aragoniae Nomen nativum: Miquel Josep Serra i Ferrer, Miguel José Serra Ferrer Memoria Sepultura: Mission San Carlos Borromeo de Carmelo Sanctus (feriae die 1 Iulii) Iuniperus Serra (natus Petrae in vico Maioricae 24 Novembris 1713; mortuus 28 Augusti 1784) fuit Hispanicus Ordinum Franciscanorum Ecclesiae Catholicae Romanae frater qui unam missionem in California Inferiori primasque novem ex viginti uno missionibus Hispanicis in California a Didacopoli ad Franciscopolim in California Superiori (in regione tum California Alta appellata) in provincia Californiis (Hispanice Las Californias) in Nova Hispania condidit. Didacopoli die 16 Iulii 1769 coepit, et suum praesiduum prope Praesidium Montis Regalis constituit, sed pauca milia ad meridiem mox migravit ad Missionem Sancti Caroli Borromeo Carmelitae Carmeli in hodierna Californiae urbe constituendam. Primus missionum finis erat fidem Catholicam ad indigenas afferre; alii fines erant neophytas in societatem Hispanicam educare, eosque exercere ut possessionem et tractationem terrae administrarent. Frater Serra, caput ordinum Franciscanorum in California, non solum clericis ecclesiasticis, sed magistratibus Hispanicis Mexicopoli fungentibus sagatisque militaribus praesidium propinquum ducentibus uti solebat. Frater Serra beatificatus est a Ioanne Paulo Papa II die 25 Septembris 1988, et canonizatus est a Papa Francisco die 23 Septembris 2015, ad Basilicam Fani Nationalis Conceptionis Immaculatae Vasingtoniae in Districtu Columbiae, per primam illius papae commorationem in America Septentrionali primamque canonizationis caerimoniam in Civitatibus Foederatis habitam. Declaratio Sanctae Sedis Fratrem Serram fuisse sanctum in controversia erat, cum nonnulli Indi Americani Serranam reprehenderent eorum maiorum tractationem, illumque cum eorum cultura suppressa coniungerent. Eius dies festus die 1 Iulii celebratur, et ipse sanctus patronus Californiae et vocationum religiosarum habetur.